BIG ร่วง 4.52% นิวโลว์ในรอบ 9 เดือน-สวนโบรกฯแนะซื้อ
BIG ร่วง 4.52% นิวโลว์ในรอบ 9 เดือน ที่ระดับ 4.22 บาท ลบ 0.20 บาท หรือ 4.52% ด้วยมูลค่าซื้อขาย 79.70 ล้านบาท 
12 ก.ค. 2560

ผู้สื่อข่าวรายงานว่า บริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG ปิดตลาดภาคเช้า อยู่ที่ระดับ 4.22 บาท ลบ 0.20 บาท หรือ 4.52% ด้วยมูลค่าซื้อขาย79.70 ล้านบาท ราคาหุ้นต่ำสุดในรอบ 9 เดือน โดยนับตั้งแต่หุ้นลงมาทดสอบระดับ 4.16 บาท เมื่อวันที่ 18 ต.ค. 59

บล.ฟินันเซีย ไซรัส ระบุในบทวิเคราะห์วันนี้(12ก.ค.) ว่า BIG จัดงาน BIG PRO DAYS ระหว่าง 10-16 ก.ค. ครั้งนี้จัดเร็วกว่าทุกปี เพื่อกระตุ้นตลาดและตัดหน้าคู่แข่ง ซึ่งแม้จะไม่มีเปิดตัวกล้องรุ่นใหม่ แต่โปรโมชั่นที่แรงสุดในรอบปีน่าจะช่วยกระตุ้นยอดได้ คาดกำไรไตรมาส 2/60 โต 15-20%  เทียบช่วงเดียวกันของปีก่อน และจะเร่งขึ้นในไตรมาส 3/60 ที่เป็น High Season ยังแนะนำซื้อราคาเป้าหมาย 6.90 บาท